КIуэкIуэ Юрий Битаров Вячеслав ехъуэхъуащ Осетие-Ищхъэрэ Алание Республикэмрэ Владикавказ къалэмрэ я махуэхэмкIэ
«ФокIадэм и 24-м Осетие Ищхъэрэ-Аланием щагъэлъапIэ Республикэм и махуэмрэ Влавдикавказ къалэм и махуэмрэ. Гуми псэми къабгъэдэкIыу сохъуэхъу Битаров Вячеслав Залымхъан и къуэм, къуэш республикэм щыпсэу псоми.
Къэбэрдей-Балъкъэрымрэ Осетие Ищхъэрэмрэ я лъэпкъхэр лIэщIыгъуэ зыбжанэ хъуауэ зэпыщIащ зэныбжьэгъугъэкIэ, зэгъунэгъуфIагъкIэ, экономикэ зэдэлэжьэныгъэ куэдкIэ.
Нобэ Осетие Ищхъэрэ-Аланием щызэфIагъэкI туризмэм, промышленностым, агропромышленнэ комплексым ехьэлIа проект абрагъуэхэр, социальнэ мыхьэнэ зиIэ объектхэр щаухуэ. Шэч хэлъкъым, республикэр дяпэкIи лъэ быдэкIэ ирикIуэнущ ефIэкIуэныгъэмрэ зыужьыныгъэмрэ я гъуэгум.
АдэкIи ехъулIэныгъэ, мамырыгъэ, гуапагъэ, зэIузэпэщыныгъэ фиIэну», — итщ щIыналъэм и унафэщIым и хъуэхъу тхыгъэм.
ДЫКЪУЭ Ринэ.
